Ericu950/Stoicheia-meter-silver huggingface dataset:
ὁ δ ὧν τὰ τῆς πόλεως πράγματα χρημάτων ἀπέδοτο , τούτων πόρνας ἠγόραζε καὶ ἰχθῦς περιιών .
καὶ ὁ μὲν τὸν υἱὸν ἔπεμψε Φιλίππῳ , πρὶν εἰς ἄνδρας ἐγγράψαι , ὁ μιαρὸς Φρύνων ·
ὁ δ οὐδὲν ἀνάξιον οὔ τε τῆς πόλεως οὔ θ αὑτοῦ διεπράξατο .
καὶ ὁ μὲν χορηγῶν καὶ τριηραρχῶν ἔτι καὶ ταῦτ ᾤετο δεῖν ἐθελοντὴς ἀναλίσκειν , μηδέν ἐν συμφορᾷ τῶν πολιτῶν δι ἔνδειαν περιορᾶν ·
ὁ δὲ τοσούτου δεῖ τῶν ὑπαρχόντων τιν αἰχμάλωτον σῶσαι , ὥσθ ὅλον τόπον καὶ πλεῖν ἢ μυρίους μὲν ὁπλίτας , ὁμοῦ δὲ χιλίους ἱππέας τῶν ὑπαρχόντων συμμάχων ὅπως αἰχμάλωτοι γένωνται Φιλίππῳ , συμπαρεσκεύασεν .
τί οὖν μετὰ ταῦτα 0 ;
ἀθηναῖοι λαβόντες , ᾔδεσαν μὲν γὰρ πάλαι 0 ·
τοὺς μὲν χρήματ εἰληφότας καὶ δῶρα καὶ καταισχύναντας ἑαυτούς , τὴν πόλιν , τοὺς ἑαυτῶν παῖδας , ἀφεῖσαν καὶ νοῦν ἔχειν ἡγοῦντο καὶ τὴν πόλιν εὐθενεῖσθαι ·
τὸν δὲ κατηγοροῦντα τί 0 ;
ἐμβεβροντῆσθαι , τὴν πόλιν ἀγνοεῖν , οὐκ ἔχειν ὅποι τὰ ἑαυτοῦ ῥίπτῃ 0 .
καὶ τίς , ὦ ἄνδρες Ἀθηναῖοι , τοῦτ ἰδὼν τὸ παράδειγμα , δίκαιον αὑτὸν παρασχεῖν ἐθελήσει ;
τίς προῖκα πρεσβεύειν , εἰ μή τε λαβεῖν μή τε τῶν εἰληφότων ἀξιοπιστότερον παρ ὑμῖν εἶναι δοκεῖν ὑπάρξει 0 ;
οὐ μόνον κρίνετε τούτους τήμερον , οὔ , ἀλλὰ καὶ νόμον τίθεσθ εἰς ἅπαντα τὸν μετὰ ταῦτα χρόνον , πότερον χρημάτων αἰσχρῶς ὑπὲρ τῶν ἐχθρῶν πρεσβεύειν ἅπαντας προσήκει ἢ προῖχ ὑπὲρ ὑμῶν τὰ βέλτιστ ἀδωροδοκήτως 0 .
ἀλλὰ μὴν περὶ μὲν τῶν ἄλλων οὐδενὸς προσδεῖσθε μάρτυρος ·
ὡς δὲ τὸν υἱὸν ἔπεμψεν ὁ Φρύνων , κάλει μοι τούτων τοὺς μάρτυρας .
τοῦτον μὲν τοίνυν οὐκ ἔκρινεν Αἰσχίνης , ὅτι τὸν αὑτοῦ παῖδ ἐπ αἰσχύνῃ πρὸς Φίλιππον ἔπεμψεν .
εἰ δέ τις ὢν ἐφ ἡλικίας ἑτέρου βελτίων τὴν ἰδέαν , μὴ προϊδόμενος τὴν ἐξ ἐκείνης τῆς ὄψεως ὑποψίαν , ἰταμώτερον τῷ μετὰ ταῦτ ἐχρήσατο βίῳ , τοῦτον ὡς πεπορνευμένον κέκρικεν .
φέρε δὴ περὶ τῆς ἑστιάσεως καὶ τοῦ ψηφίσματος εἴπω ·
μικροῦ γ , ἃ μάλιστά μ ἔδει πρὸς ὑμᾶς εἰπεῖν , παρῆλθεν .
τῆς πρώτης ἐκείνης πρεσβείας γράφων τὸ προβούλευμ ἐγὼ καὶ πάλιν ἐν τῷ δήμῳ ταῖς ἐκκλησίαις , ἐν αἷς ἐμέλλετε βουλεύεσθαι περὶ τῆς εἰρήνης , οὐδενὸς οὔ τε λόγου πω παρὰ τούτων οὔ τ ἀδικήματος ὄντος φανεροῦ , τὸ νόμιμον ποιῶν , καὶ ἐπῄνεσα τούτους καὶ εἰς πρυτανεῖον ἐκάλεσα .
καὶ νὴ Δί ἔγωγε καὶ τοὺς παρὰ τοῦ Φιλίππου πρέσβεις ἐξένισα , καὶ πάνυ γ , ὦ ἄνδρες Ἀθηναῖοι , λαμπρῶς ·
ἐπειδὴ γὰρ ἑώρων αὐτοὺς καὶ ἐπὶ τοῖς τοιούτοις ἐκεῖ σεμνυνομένους ὡς εὐδαίμονας καὶ λαμπρούς , εὐθὺς ἡγούμην ἐν τούτοις πρῶτον περιεῖναι δεῖν αὐτῶν καὶ μεγαλοψυχότερος φαίνεσθαι .
ταῦτα δὴ παρέξεται νῦν οὗτος λέγων ὡς αὐτὸς ἐπῄνεσεν ἡμᾶς , αὐτὸς εἱστία τοὺς πρέσβεις , τὸ πότ οὐ διορίζων .
ἔστι δὲ ταῦτα πρὸ τοῦ τὴν πόλιν ἠδικῆσθαί τι καὶ φανεροὺς τούτους πεπρακότας αὑτοὺς γενέσθαι , ὅτ ἄρτι μὲν ἧκον οἱ πρέσβεις τὸ πρῶτον , ἔδει δ ἀκοῦσαι τὸν δῆμον τί λέγουσιν , οὐδέπω δ οὔ θ οὗτος συνερῶν δῆλος ἦν τῷ Φιλοκράτει οὔ τ ἐκεῖνος τοιαῦτα γράψων .
ἂν δὴ ταῦτα λέγῃ , μέμνησθε τοὺς χρόνους ὅτι τῶν ἀδικημάτων εἰσὶ πρότεροι .
μετὰ ταῦτα δ οὐδὲν ἐμοὶ πρὸς τούτους οἰκεῖον οὐ δὲ κοινὸν γέγονεν .
ἴσως τοίνυν ἀδελφὸς αὐτῷ συνερεῖ Φιλοχάρης καὶ Ἀφόβητος ·
πρὸς οὓς ἀμφοτέρους ὑμῖν πολλὰ καὶ δίκαι ἔστιν εἰπεῖν .
ἀνάγκη δ , ὦ ἄνδρες Ἀθηναῖοι , μετὰ παρρησίας διαλεχθῆναι , μηδὲν ὑποστελλόμενον 0 .
ἡμεῖς , Ἀφόβητε καὶ σὺ Φιλόχαρες , σὲ μὲν τὰς ἀλαβαστοθήκας γράφοντα καὶ τὰ τύμπανα , τούτους δ ὑπογραμματέας καὶ τοὺς τυχόντας ἀνθρώπους  καὶ οὐδεμιᾶς κακίας ταῦτα , ἀλλ οὐ δὲ στρατηγίας γ ἄξια  πρεσβειῶν , στρατηγιῶν , τῶν μεγίστων τιμῶν ἠξιώσαμεν 0 1 .
εἰ τοίνυν μηδὲν ὑμῶν ἠδίκει μηδείς , οὐχ ἡμεῖς χάριν ὑμῖν οὐδενός , ἀλλ ὑμεῖς ἡμῖν δικαίως ἂν ἔχοιτε τούτων 0 ·
πολλοὺς γὰρ ὑμῶν μᾶλλον ἀξίους τιμᾶσθαι παρέντες ἡμεῖς ὑμᾶς ἐσεμνύνομεν .
εἰ δὲ δὴ καὶ ἐν αὐτοῖς οἷς ἐτιμᾶσθ ἠδίκηκέ τις ὑμῶν , καὶ ταῦτα τοιαῦτα , πόσῳ μᾶλλον ἂν μισοῖσθε δικαίως ἢ σῴζοισθε 0 ;
ἐγὼ μὲν οἶμαι πολλῷ .
βιάσονται τοίνυν ἴσως , μεγαλόφωνοι καὶ ἀναιδεῖς ὄντες , καὶ τὸ συγγνώμη ἀδελφῷ βοηθεῖν προσειληφότες .
ὑμεῖς δὲ μὴ ἡττᾶσθε , ἐκεῖν ἐνθυμούμενοι , ὅτι τούτοις μὲν τούτου 0 ·
προσήκει φροντίζειν , ὑμῖν δὲ τῶν νόμων καὶ ὅλης τῆς πόλεως καὶ παρὰ πάντα τῶν ὅρκων , οὓς αὐτοὶ κάθησθ ὀμωμοκότες .
καὶ γὰρ εἰ τινῶν δεδέηνται τουτονὶ σῴζειν , πότερ ἂν μηδὲν ἀδικῶν φαίνηται τὴν πόλιν ἢ κ ἂν ἀδικῶν , σκοπεῖτε 0 .
εἰ μὲν γὰρ ἂν μή , κ ἀγώ φημι δεῖν , εἰ δ ὅλως κ ἂν ὁτιοῦν , ἐπιορκεῖν δεδέηνται 0 .
οὐ γὰρ εἰ κρύβδην ἐστὶν ἡ ψῆφος , λήσει τοὺς θεούς , ἀλλὰ τοῦτο καὶ πάντων ἄρισθ ὁ τιθεὶς τὸν νόμον εἶδε , ὅτι τούτων μὲν οὐδεὶς εἴσεται τὸν ἑαυτῷ κεχαρισμένον ὑμῶν , οἱ θεοὶ δ εἴσονται καὶ τὸ δαιμόνιον τὸν μὴ τὰ δίκαια ψηφισάμενον .
παρ ὧν κρεῖττόν ἐστιν ἑκάστῳ τὰς ἀγαθὰς ἐλπίδας τοῖς παισὶ καὶ ἑαυτῷ , τὰ δίκαια γνόντα καὶ τὰ προσήκοντα , περιποιήσασθαι ἢ τὴν ἀφανῆ καὶ ἄδηλον τούτοις χάριν καταθέσθαι , καὶ ἀφεῖναι τοῦτον ὃς αὐτὸς ἑαυτοῦ καταμεμαρτύρηκεν 0 .
τίνα γάρ , Αἰσχίνη , μάρτυρα μείζω παράσχωμαι τοῦ πολλὰ καὶ δεινὰ πεπρεσβεῦσθαί σοι ἢ σὲ κατὰ σαυτοῦ 0 ;
ὃς γὰρ ᾠήθης χρῆναι τὸν φανερόν τι ποιῆσαι βουληθέντα τῶν σοὶ πεπρεσβευμένων τηλικαύτῃ καὶ τοιαύτῃ συμφορᾷ περιβαλεῖν , δῆλον ὅτι δεινὸν ἄν τι παθεῖν σαυτὸν ἤλπιζες , εἰ πύθοινθ οὗτοι τὰ πεπραγμένα σοι 0 .
τοῦτο τοίνυν , ἄνπερ ὑμεῖς εὖ φρονῆτε , καθ αὑτοῦ συμβήσεται τούτῳ πεπρᾶχθαι , οὐ μόνον κατὰ τοῦθ ὅτι παμμέγεθες σημεῖόν ἐστι τῶν πεπρεσβευμένων , ἀλλ ὅτι καὶ κατηγορῶν ἐκείνους τοὺς λόγους εἶπεν οἳ κατ αὐτοῦ νῦν ὑπάρχουσιν ·
ἃ γὰρ ὡρίσω σὺ δίκαια , ὅτε Τίμαρχον ἔκρινες , τ αὐτὰ δήπου ταῦτα καὶ κατὰ σοῦ προσήκει τοῖς ἄλλοις ἰσχύειν .
ἔλεγεν τοίνυν τότε πρὸς τοὺς δικαστὰς ὅτι ἀπολογήσεται δὲ Δημοσθένης ὑπὲρ αὐτοῦ , καὶ κατηγορήσει τῶν ἐμοὶ πεπρεσβευμένων ·
εἶτ , ἐὰν ὑμᾶς ἀπαγάγῃ τῷ λόγῳ , νεανιεύσεται καὶ περιιὼν ἐρεῖ ·
πῶς τι τοὺς δικαστὰς ἀπαγαγὼν ἀπὸ τῆς ὑποθέσεως ᾠχόμην τὸ πρᾶγμ αὐτῶν ὑφελόμενος ;
μὴ σύ γε , ἀλλ ὑπὲρ ὧν ἀγωνίζει , περὶ τούτων ἀπολογοῦ ·
τότε δ , ἡνίκ ἐκεῖνον ἔκρινες , ἐξῆν σοι κατηγορεῖν καὶ λέγειν ὅ τι ἐβούλου .
ἀλλὰ μὴν καὶ ἔπη τοῖς δικασταῖς ἔλεγες , οὐδένα μάρτυρ ἔχων ἐφ οἷς ἔκρινες τὸν ἄνθρωπον παρασχέσθαι ·
φήμη δ οὔ τις πάμπαν ἀπόλλυται , ἥντινα λαοὶ πολλοὶ φημίξωσι ·
θεός νύ τίς ἐστι καὶ αὐτή .
οὐκοῦν , Αἰσχίνη , καὶ σὲ πάντες οὗτοι χρήματ ἐκ τῆς πρεσβείας φασὶν εἰληφέναι , ὥστε καὶ κατὰ σοῦ δήπουθεν φήμη δ οὔ τις πάμπαν ἀπόλλυται , ἥντινα λαοὶ πολλοὶ φημίξωσιν .
ὅσῳ γὰρ αὖ σὲ πλείους ἢ κεῖνον αἰτιῶνται , θεώρησον ὡς εἴσει 0 .
τὸν μὲν Τίμαρχον οὐ δ οἱ πρόσχωροι πάντες ἐγίγνωσκον , ὑμᾶς δὲ τοὺς πρέσβεις οὐδεὶς Ἑλλήνων οὐ δὲ βαρβάρων ἔσθ ὅστις οὔ φησι χρήματ ἐκ τῆς πρεσβείας εἰληφέναι .
ὥστ , εἴπερ ἐστ ἀληθὴς ἡ φήμη , καθ ὑμῶν ἐστιν ἡ παρὰ τῶν πολλῶν , ἣν ὅτι πιστὴν εἶναι δεῖ καὶ θεός νύ τίς ἐστι καὶ αὐτή , καὶ ὅτι σοφὸς ἦν ὁ ποιητὴς ὁ ταῦτα ποιήσας , σὺ διώρισας αὐτός 0 .
ἔτι τοίνυν ἰαμβεῖα δήπου συλλέξας ἐπέραινεν , οἷον ὅστις δ ὁμιλῶν ἥδεται κακοῖς ἀνήρ , οὐ πώποτ ἠρώτησα , γιγνώσκων ὅτι τοιοῦτός ἐσθ οἵοισπερ ἥδεται ξυνών .
εἶτα τὸν εἰς τοὺς ὄρνεις εἰσιόντα καὶ μετὰ Πιτταλάκου περιιόντα , καὶ τοιαῦτ εἰπών , ἀγνοεῖτ , ἔφη , ποῖόν τιν ἡγεῖσθαι δεῖ ;
οὐκοῦν , Αἰσχίνη , καὶ κατὰ σοῦ τὰ ἰαμβεῖα ταῦθ ἁρμόσει νῦν ἐμοί , κ ἂν ἐγὼ λέγω πρὸς τούτους , ὀρθῶς καὶ προσηκόντως ἐρῶ ·
ὅστις δ ὁμιλῶν ἥδεται , καὶ ταῦτα πρεσβεύων , Φιλοκράτει , οὐ πώποτ ἠρώτησα , γιγνώσκων ὅτι ἀργύριον εἴληφ οὗτος , ὥσπερ Φιλοκράτης ὁ ὁμολογῶν 0 .
λογογράφους τοίνυν καὶ σοφιστὰς καλῶν τοὺς ἄλλους καὶ ὑβρίζειν πειρώμενος , αὐτὸς ἐξελεγχθήσεται τούτοις ὢν ἔνοχος .
ταῦτα μὲν γὰρ τὰ ἰαμβεῖ ἐκ Φοίνικός ἐστιν Εὐριπίδου ·
τοῦτο δὲ τὸ δρᾶμ οὐδεπώποτ οὔ τε Θεόδωρος οὔ τ Ἀριστόδημος ὑπεκρίναντο , οἷς οὗτος τὰ τρίτα λέγων διετέλεσεν , ἀλλὰ Μόλων ἠγωνίζετο καὶ εἰ δή τις ἄλλος τῶν παλαιῶν ὑποκριτῶν 0 .
ἀντιγόνην δὲ Σοφοκλέους πολλάκις μὲν Θεόδωρος , πολλάκις δ Ἀριστόδημος ὑποκέκριται , ἐν ᾗ πεποιημέν ἰαμβεῖα καλῶς καὶ συμφερόντως ὑμῖν πολλάκις αὐτὸς εἰρηκὼς καὶ ἀκριβῶς ἐξεπιστάμενος παρέλιπεν 0 .
ἴστε γὰρ δήπου τοῦθ ὅτι ἐν ἅπασι τοῖς δράμασι τοῖς τραγικοῖς ἐξαίρετόν ἐστιν ὥσπερ γέρας τοῖς τριταγωνισταῖς τὸ τοὺς τυράννους καὶ τοὺς τὰ σκῆπτρ ἔχοντας εἰσιέναι 0 .
ταῦτα τοίνυν ἐν τῷ δράματι τούτῳ σκέψασθ ὁ Κρέων Αἰσχίνης οἷα λέγων πεποίηται τῷ ποιητῇ , ἃ οὔ τε πρὸς αὑτὸν οὗτος ὑπὲρ τῆς πρεσβείας διελέχθη οὔ τε πρὸς τοὺς δικαστὰς εἶπεν .
ΙΑμβΕΙΑ ΣΟΦΟΚΛΕΟΥΣ ΕΞ ΑΝΤΙΓΟΝΗΣ 0 .
ἀμήχανον δὲ παντὸς ἀνδρὸς ἐκμαθεῖν ψυχήν τε καὶ φρόνημα καὶ γνώμην , πρὶν ἂν ἀρχαῖς τε καὶ νόμοισιν ἐντριβὴς φανῇ 0 .
ἐμοὶ γὰρ ὅστις πᾶσαν εὐθύνων πόλιν μὴ τῶν ἀρίστων ἅπτεται βουλευμάτων , ἀλλ ἐκ φόβου του γλῶσσαν ἐγκλείσας ἔχει , κάκιστος εἶναι νῦν τε καὶ πάλαι δοκεῖ ·
καὶ μείζον ὅστις ἀντὶ τῆς αὑτοῦ πάτρας φίλον νομίζει , τοῦτον οὐδαμοῦ λέγω .
ἐγὼ γάρ , ἴστω Ζεὺς ὁ πάνθ ὁρῶν ἀεί , οὔ τ ἂν σιωπήσαιμι τὴν ἄτην ὁρῶν στείχουσαν ἀστοῖς ἀντὶ τῆς σωτηρίας , οὔ τ ἂν φίλον ποτ ἄνδρα δυσμενῆ χθονὸς θείμην ἐμαυτῷ , τοῦτο γιγνώσκων ὅτι ἥδ ἐστὶν ἡ σῴζουσα , καὶ ταύτης ἔπι πλέοντες ὀρθῆς τοὺς φίλους ποιούμεθα .
τούτων οὐδὲν Αἰσχίνης εἶπε πρὸς αὑτὸν ἐν τῇ πρεσβείᾳ , ἀλλ ἀντὶ μὲν τῆς πόλεως τὴν Φιλίππου ξενίαν καὶ φιλίαν πολλῷ μείζον ἡγήσαθ αὑτῷ καὶ λυσιτελεστέραν , ἐρρῶσθαι πολλὰ φράσας τῷ σοφῷ Σοφοκλεῖ , τὴν δ ἄτην ὁρῶν στείχουσαν ὁμοῦ , τὴν ἐπὶ Φωκέας στρατείαν , οὐ προεῖπεν οὐ δὲ προεξήγγειλεν , ἀλλὰ τ οὐναντίον συνέκρυψε καὶ συνέπραξε καὶ τοὺς βουλομένους εἰπεῖν διεκώλυσεν , οὐκ ἀναμνησθεὶς ὅτι ἥδ ἐστὶν ἡ σῴζουσα καὶ ταύτης ἔπι τελοῦσα μὲν ἡ μήτηρ αὐτοῦ καὶ καθαίρουσα καὶ καρπουμένη τὰς τῶν χρωμένων οὐσίας ἐξέθρεψε τοσούτους τουτουσί , διδάσκων δ ὁ πατὴρ γράμματα , ὡς ἐγὼ τῶν πρεσβυτέρων ἀκούω , πρὸς τῷ τοῦ ἥρω τοῦ ἰατροῦ , ὅπως ἠδύνατο , ἀλλ οὖν ἐν ταύτῃ γ ἔζη , ὑπογραμματεύοντες δ αὐτοὶ καὶ ὑπηρετοῦντες ἁπάσαις ταῖς ἀρχαῖς ἀργύριον εἰλήφεσαν , καὶ τὸ τελευταῖον ὑφ ὑμῶν γραμματεῖς χειροτονηθέντες δύ ἔτη διετράφησαν ἐν τῇ θόλῳ , πρεσβεύων δ ἀπέσταλτο νῦν οὗτος ἐκ ταύτης .
τούτων οὐδὲν ἐσκέψατο , οὐ δ ὅπως ὀρθὴ πλεύσεται προείδετο , ἀλλ ἀνέτρεψε καὶ κατέδυσε καὶ τὸ καθ αὑτὸν ὅπως ἐπὶ τοῖς ἐχθροῖς ἔσται παρεσκεύασεν .
εἶτ οὐ σὺ σοφιστής 0 ;
καὶ πονηρός γε 0 .
οὐ σὺ λογογράφος 0 ;
καὶ θεοῖς ἐχθρός γε 0 ·
ὃς ἃ μὲν πολλάκις ἠγωνίσω καὶ ἀκριβῶς ἐξηπίστασο , ὑπερέβης , ἃ δ οὐδεπώποτ ἐν τῷ βίῳ ὑπεκρίνω , ταῦτα ζητήσας ἐπὶ τῷ τῶν πολιτῶν βλάψαι τιν εἰς μέσον ἤνεγκας .
φέρε δὴ καὶ περὶ τοῦ Σόλωνος ὃν εἶπε λόγον σκέψασθε .
ἔφη τὸν Σόλων ἀνακεῖσθαι τῆς τῶν τότε δημηγορούντων σωφροσύνης παράδειγμα , εἴσω τὴν χεῖρ ἔχοντ ἀναβεβλημένον , ἐπιπλήττων τι καὶ λοιδορούμενος τῇ τοῦ Τιμάρχου προπετείᾳ .
καίτοι τὸν μὲν ἀνδριάντα τοῦτον οὔπω πεντήκοντ ἔτη φάσ ἀνακεῖσθαι Σαλαμίνιοι , ἀπὸ Σόλωνος δ ὁμοῦ διακόσι ἐστὶν ἔτη καὶ τετταράκοντ εἰς τὸν νυνὶ παρόντα χρόνον , ὥσθ ὁ δημιουργὸς ὁ τοῦτο πλάσας τὸ σχῆμα οὐ μόνον οὐκ αὐτὸς ἦν κατ ἐκεῖνον , ἀλλ οὐ δ ὁ πάππος αὐτοῦ .
τοῦτο μὲν τοίνυν εἶπε τοῖς δικασταῖς καὶ ἐμιμήσατο ·
ὃ δὲ τοῦ σχήματος ἦν τούτου πολλῷ τῇ πόλει λυσιτελέστερον , τὸ τὴν ψυχὴν τὴν Σόλωνος ἰδεῖν καὶ τὴν διάνοιαν , ταύτην οὐκ ἐμιμήσατο , ἀλλὰ πᾶν τ οὐναντίον 0 .
ἐκεῖνος μέν γ ἀφεστηκυίας Σαλαμῖνος Ἀθηναίων καὶ θάνατον ζημίαν ψηφισαμένων , ἄν τις εἴπῃ κομίζεσθαι , τὸν ἴδιον κίνδυνον ὑποθεὶς ἐλεγεῖα ποιήσας ᾖδε , καὶ τὴν μὲν χώραν ἀν έσωσε τῇ πόλει , τὴν δ ὑπάρχουσαν αἰσχύνην ἀπήλλαξεν 0 ·
οὗτος δ , ἣν βασιλεὺς καὶ πάντες οἱ Ἕλληνες ὑμετέραν ἔγνωσαν , Ἀμφίπολιν , ταύτην ἐξέδωκε καὶ ἀπέδοτο καὶ τῷ ταῦτα γράφοντι συνεῖπε Φιλοκράτει .
ἄξιόν γ , οὐ γάρ 0 ;
ἦν Σόλωνος αὐτῷ μεμνῆσθαι .
καὶ οὐ μόνον ἐνταῦθα ταῦτ ἐποίησεν , ἀλλ ἐκεῖσ ἐλθὼν οὐ δὲ τ οὔνομ ἐφθέγξατο τῆς χώρας ὑπὲρ ἧς ἐπρέσβευεν .
καὶ ταῦτ αὐτὸς ἀπήγγειλε πρὸς ὑμᾶς ·
μέμνησθε γὰρ δήπου λέγοντ αὐτὸν ὅτι περὶ δ Ἀμφιπόλεως εἶχον μὲν κ ἀγὼ λέγειν ·
ἵνα δ ἐγγένηται Δημοσθένει περὶ αὐτῆς εἰπεῖν , παρέλιπον .
ἐγὼ δὲ παρελθὼν οὐδὲν ἔφην τοῦτον ὧν ἐβούλετ εἰπεῖν πρὸς Φίλιππον ἐμοὶ παραλιπεῖν ·
θᾶττον γὰρ ἂν τοῦ αἵματος ἢ λόγου μεταδοῦναί τινι 0 .
ἀλλ , οἶμαι , χρήματ εἰληφότ οὐκ ἦν ἀντιλέγειν πρὸς Φίλιππον τὸν ὑπὲρ τούτου δεδωκότα , ὅπως ἐκείνην μὴ ἀποδῷ .
λέγε δή μοι λαβὼν καὶ τὰ τοῦ Σόλωνος ἐλεγεῖα ταυτί , ἵν ἴδηθ ὅτι καὶ Σόλων ἐμίσει τοὺς οἵους οὗτος ἀνθρώπους 0 .
οὐ λέγειν εἴσω τὴν χεῖρ ἔχοντ , Αἰσχίνη , δεῖ , οὔ , ἀλλὰ πρεσβεύειν εἴσω τὴν χεῖρ ἔχοντα .
σὺ δ ἐκεῖ προτείνας καὶ ὑποσχὼν καὶ καταισχύνας τούτους ἐνθάδε σεμνολογεῖ , καὶ λογάρια δύστηνα μελετήσας καὶ φωνασκήσας οὐκ οἴει δίκην δώσειν τηλικούτων καὶ τοσούτων ἀδικημάτων , κ ἂν πιλίδιον λαβὼν περὶ τὴν κεφαλὴν περινοστῇς καὶ ἐμοὶ λοιδορῇ ;
λέγε σύ .
ΕλΕγΕΙ͂Α .
ἡμετέρη δὲ πόλις κατὰ μὲν Διὸς οὔποτ ὀλεῖται αἶσαν καὶ μακάρων θεῶν φρένας ἀθανάτων ·
τοίη γὰρ μεγάθυμος ἐπίσκοπος ὀβριμοπάτρη Παλλὰς Ἀθηναίη χεῖρας ὕπερθεν ἔχει .
αὐτοὶ δὲ φθείρειν μεγάλην πόλιν ἀφραδίῃσιν ἀστοὶ βούλονται , χρήμασι πειθόμενοι , δήμου θ ἡγεμόνων ἄδικος νόος , οἷσιν ἑτοῖμον ὕβριος ἐκ μεγάλης ἄλγεα πολλὰ παθεῖν 0 .
οὐ γὰρ ἐπίστανται κατέχειν κόρον , οὐ δὲ παρούσας εὐφροσύνας κοσμεῖν δαιτὸς ἐν ἡσυχίῃ .
πλουτοῦσιν δ ἀδίκοις ἔργμασι πειθόμενοι .
οὔ θ ἱερῶν κτεάνων οὔ τε τι δημοσίων φειδόμενοι κλέπτουσιν ἐφ ἁρπαγῇ ἄλλοθεν ἄλλος , οὐ δὲ φυλάσσονται σεμνὰ θέμεθλα Δίκης , ἣ σιγῶσα σύνοιδε τὰ γιγνόμενα πρό τ ἐόντα , τῷ δὲ χρόνῳ πάντως ἦλθ ἀποτεισομένη .
τοῦτ ἤδη πάσῃ πόλει ἔρχεται ἕλκος ἄφυκτον , εἰς δὲ κακὴν ταχέως ἤλυθε δουλοσύνην , ἢ στάσιν ἔμφυλον πόλεμόν θ εὕδοντ ἐπεγείρει , ὃς πολλῶν ἐρατὴν ὤλεσεν ἡλικίην .
ἐκ γὰρ δυσμενέων ταχέως πολυήρατον ἄστυ τρύχεται ἐν συνόδοις τοῖς ἀδικοῦσι φίλαις .
ταῦτα μὲν ἐν δήμῳ στρέφεται κακά ·
τῶν δὲ πενιχρῶν ἱκνοῦνται πολλοὶ γαῖαν ἐς ἀλλοδαπήν , πραθέντες δεσμοῖσί τ ἀεικελίοισι δεθέντες .
οὕτω δημόσιον κακὸν ἔρχεται οἴκαδ ἑκάστῳ , αὔλειοι δ ἔτ ἔχειν οὐκ ἐθέλουσι θύραι , ὑψηλὸν δ ὑπὲρ ἕρκος ὑπέρθορεν , εὗρε δὲ πάντως , εἰ καί τις φεύγων ἐν μυχῷ ᾖ θαλάμου .
ταῦτα διδάξαι θυμὸς Ἀθηναίους με κελεύει , ὡς κακὰ πλεῖστα πόλει δυσνομίη παρέχει , εὐνομίη δ εὔκοσμα καὶ ἄρτια πάντ ἀποφαίνει , καὶ θαμὰ τοῖς ἀδίκοις ἀμφιτίθησι πέδας , τραχέα λειαίνει , παύει κόρον , ὕβριν ἀμαυροῖ , αὐαίνει δ ἄτης ἄνθεα φυόμενα , εὐθύνει δὲ δίκας σκολιάς , ὑπερήφανά τ ἔργα πραΰνει , παύει δ ἔργα διχοστασίης , παύει δ ἀργαλέης ἔριδος χόλον ·
ἔστι δ ὑπ αὐτῆς πάντα κατ ἀνθρώπους ἄρτια καὶ πινυτά .
ἀκούετ , ὦ ἄνδρες Ἀθηναῖοι , περὶ τῶν τοιούτων ἀνθρώπων οἷα Σόλων λέγει , καὶ περὶ τῶν θεῶν , οὕς φησι τὴν πόλιν σῴζειν 0 .
ἐγὼ δ ἀεὶ μὲν ἀληθῆ τὸν λόγον τοῦτον ἡγοῦμαι καὶ βούλομαι , ὡς ἄρ οἱ θεοὶ σῴζουσιν ἡμῶν τὴν πόλιν ·
τρόπον δέ τιν ἡγοῦμαι καὶ τὰ νῦν συμβεβηκότα πάντ ἐπὶ ταῖς εὐθύναις ταυταισὶ δαιμονίας τινὸς εὐνοίας ἔνδειγμα τῇ πόλει γεγενῆσθαι .
ἄνθρωπος πολλὰ καὶ δεινὰ πρεσβεύσας , καὶ χώρας ἐκδεδωκὼς ἐν αἷς τοὺς θεοὺς ὑφ ὑμῶν καὶ τῶν συμμάχων τιμᾶσθαι προσῆκεν , ἠτίμωσ ὑπακούσαντά τιν αὐτοῦ κατήγορον 0 .
ἵνα τί 0 ;
ἵνα μή τ ἐλέου μή τε συγγνώμης ἐφ οἷς αὐτὸς ἠδίκηκεν τύχῃ .
ἀλλὰ καὶ κατηγορῶν ἐκείνου κακῶς λέγειν προείλετ ἐμέ , καὶ πάλιν ἐν τῷ δήμῳ γραφὰς ἀποίσειν καὶ τοιαῦτ ἠπείλει 0 .
ἵν ὡς μετὰ πλείστης συγγνώμης παρ ὑμῶν ὁ τὰ τούτου πονηρεύματ ἀκριβέστατ εἰδὼς ἐγὼ καὶ παρηκολουθηκὼς ἅπασι κατηγορῶ .
ἀλλὰ καὶ διακρουόμενος πάντα τὸν ἔμπροσθεν χρόνον εἰσελθεῖν εἰς τοιοῦτον ὑπῆκται καιρὸν ἐν ᾧ τῶν ἐπιόντων ἕνεκα , εἰ μηδενὸς ἄλλου , οὐχ οἷόν τ οὐ δ ἀσφαλὲς ὑμῖν δεδωροδοκηκότα τοῦτον ἀθῷον ἐᾶσαι 0 ·
ἀεὶ μὲν γάρ , ὦ ἄνδρες Ἀθηναῖοι , προσήκει μισεῖν καὶ κολάζειν τοὺς προδότας καὶ δωροδόκους , μάλιστα δὲ νῦν ἐπὶ καιροῦ τοῦτο γένοιτ ἂν καὶ πάντας ὠφελήσειεν ἀνθρώπους κοινῇ .
νόσημα γάρ , ὦ ἄνδρες Ἀθηναῖοι , δεινὸν ἐμπέπτωκεν εἰς τὴν Ἑλλάδα , καὶ χαλεπὸν καὶ πολλῆς τινὸς εὐτυχίας καὶ παρ ὑμῶν ἐπιμελείας δεόμενον .
οἱ γὰρ ἐν ταῖς πόλεσι γνωριμώτατοι καὶ προεστάναι τῶν κοινῶν ἀξιούμενοι , τὴν αὑτῶν προδιδόντες ἐλευθερίαν οἱ δυστυχεῖς , αὐθαίρετον αὑτοῖς ἐπάγονται δουλείαν , Φιλίππῳ ξενίαν καὶ ἑταιρίαν καὶ τοιαῦθ ὑποκοριζόμενοι ·
οἱ δὲ λοιποὶ καὶ τὰ κύρι ἅττα ποτ ἔστ ἐν ἑκάστῃ τῶν πόλεων , οὓς ἔδει τούτους κολάζειν καὶ παραχρῆμ ἀποκτιννύναι , τοσοῦτ ἀπέχουσι τοῦ τοιοῦτόν τι ποιεῖν ὥστε θαυμάζουσι καὶ ζηλοῦσι καὶ βούλοιντ ἂν αὐτὸς ἕκαστος τοιοῦτος εἶναι .
καίτοι τοῦτο τὸ πρᾶγμα καὶ τὰ τοιαῦτα ζηλώματα Θετταλῶν μέν , ὦ ἄνδρες Ἀθηναῖοι , μέχρι μὲν χθὲς ἢ πρώην τὴν ἡγεμονίαν καὶ τὸ κοινὸν ἀξίωμ ἀπωλωλέκει , νῦν δ ἤδη καὶ τὴν ἐλευθερίαν παραιρεῖται ·
τὰς γὰρ ἀκροπόλεις αὐτῶν ἐνίων Μακεδόνες φρουροῦσιν ·
εἰς Πελοπόννησον δ εἰσελθὸν τὰς ἐν Ἤλιδι σφαγὰς πεποίηκε , καὶ τοσαύτης παρανοίας καὶ μανίας ἐνέπλησε τοὺς ταλαιπώρους ἐκείνους ὥσθ , ἵν ἀλλήλων ἄρχωσι καὶ Φιλίππῳ χαρίζωνται , συγγενεῖς αὑτῶν καὶ πολίτας μιαιφονεῖν .
καὶ οὐ δ ἐνταῦθ ἕστηκεν , ἀλλ εἰς Ἀρκαδίαν εἰσελθὸν πάντ ἄνω καὶ κάτω τ ἀκεῖ πεποίηκε , καὶ νῦν Ἀρκάδων πολλοί , προσῆκον αὐτοῖς ἐπ ἐλευθερίᾳ μέγιστον φρονεῖν ὁμοίως ὑμῖν  μόνοι γὰρ πάντων αὐτόχθονες ὑμεῖς ἐστε κ ἀκεῖνοι  Φίλιππον θαυμάζουσι καὶ χαλκοῦν ἱστᾶσι καὶ στεφανοῦσι , καὶ τὸ τελευταῖον , ἂν εἰς Πελοπόννησον ἴῃ , δέχεσθαι ταῖς πόλεσιν εἰσὶν ἐψηφισμένοι .
τ αὐτὰ δὲ ταῦτ Ἀργεῖοι .
ταῦτα νὴ τὴν Δήμητρα , εἰ δεῖ μὴ ληρεῖν , εὐλαβείας οὐ μικρᾶς δεῖται , ὡς βαδίζον γε κύκλῳ καὶ δεῦρ ἐλήλυθεν , ὦ ἄνδρες Ἀθηναῖοι , τὸ νόσημα τοῦτο .
ἕως οὖν ἔτ ἐν ἀσφαλεῖ , φυλάξασθε καὶ τοὺς πρώτους εἰσαγαγόντας ἀτιμώσατε ·
εἰ δὲ μή , σκοπεῖθ ὅπως μὴ τηνικαῦτ εὖ λέγεσθαι δόξει τὰ νῦν εἰρημένα , ὅτ οὐ δ ὅ τι χρὴ ποιεῖν ἕξετε .
οὐχ ὁρᾶθ ὡς ἐναργές , ὦ ἄνδρες Ἀθηναῖοι , καὶ σαφὲς παράδειγμ οἱ ταλαίπωροι γεγόνασιν Ὀλύνθιοι 0 ;
οἳ παρ οὐδὲν οὕτως ὡς τὸ τοιαῦτα ποιεῖν ἀπολώλασιν οἱ δείλαιοι 0 .
ἔχοιτε δ ἂν ἐξετάσαι καθαρῶς ἐκ τῶν συμβεβηκότων αὐτοῖς .
ἐκεῖνοι γάρ , ἡνίκα μὲν τετρακοσίους ἱππέας ἐκέκτηντο μόνον καὶ σύμπαντες οὐδὲν ἦσαν πλείους πεντακισχιλίων τὸν ἀριθμόν , οὔπω Χαλκιδέων πάντων εἰς ἓν συνῳκισμένων , Λακεδαιμονίων ἐπ αὐτοὺς ἐλθόντων πολλῇ καὶ πεζῇ καὶ ναυτικῇ δυνάμει  ἴστε γὰρ δήπου τοῦθ ὅτι γῆς καὶ θαλάττης ἦρχον ὡς ἔπος εἰπεῖν Λακεδαιμόνιοι κατ ἐκείνους τοὺς χρόνους  , ἀλλ ὅμως τηλικαύτης ἐπ αὐτοὺς ἐλθούσης δυνάμεως οὔ τε τὴν πόλιν οὔ τε φρούριον οὐδὲν ἀπώλεσαν , ἀλλὰ καὶ μάχας πολλὰς ἐκράτησαν καὶ τρεῖς τῶν πολεμάρχων ἀπέκτειναν καὶ τὸ τελευταῖον , ὅπως ἐβούλοντο , οὕτω τὸν πόλεμον κατέθεντο .
ἐπειδὴ δὲ δωροδοκεῖν ἤρξαντό τινες , καὶ δι ἀβελτερίαν οἱ πολλοί , μᾶλλον δὲ διὰ δυστυχίαν , τούτους πιστοτέρους ἡγήσαντο τῶν ὑπὲρ αὑτῶν λεγόντων , καὶ Λασθένης μὲν ἤρεψε τὴν οἰκίαν τοῖς ἐκ Μακεδονίας ξύλοις , Εὐθυκράτης δὲ βοῦς ἔτρεφεν πολλὰς τιμὴν οὐδενὶ δούς , ἕτερος δέ τις ἧκεν ἔχων πρόβατα , ἄλλος δέ τις ἵππους , οἱ δὲ πολλοί , καθ ὧν ταῦτ ἐγίγνετο , οὐχ ὅπως ὠργίζοντο ἢ κολάζειν ἠξίουν τοὺς ταῦτα ποιοῦντας , ἀλλ ἀπέβλεπον , ἐζήλουν , ἐτίμων , ἄνδρας ἡγοῦντο 0 1 ·
ἐπειδὴ ταῦθ οὕτω προήγετο καὶ τὸ δωροδοκεῖν ἐκράτησε , χιλίους μὲν ἱππέας κεκτημένοι , πλείους δ ὄντες ἢ μύριοι , πάντας δὲ τοὺς περιχώρους ἔχοντες συμμάχους , μυρίοις δὲ ξένοις καὶ τριήρεσι πεντήκονθ ὑμῶν βοηθησάντων αὐτοῖς , καὶ ἔτι τῶν πολιτῶν τετρακισχιλίοις , οὐδὲν αὐτοὺς τούτων ἐδυνήθη σῶσαι , ἀλλὰ πρὶν μὲν ἐξελθεῖν ἐνιαυτὸν τοῦ πολέμου τὰς πόλεις ἁπάσας ἀπωλωλέκεσαν τὰς ἐν τῇ Χαλκιδικῇ , καὶ Φίλιππος οὐκέτ εἶχεν ὑπακούειν τοῖς προδιδοῦσιν , οὐ δ ὅ τι πρῶτον λάβῃ .
πεντακοσίους δ ἱππέας προδοθέντας ὑπ αὐτῶν τῶν ἡγουμένων ἔλαβεν αὐτοῖς ὅπλοις ὁ Φίλιππος , ὅσους οὐδεὶς πώποτ ἄλλος ἀνθρώπων 0 .
καὶ οὔ τε τὸν ἥλιον ᾐσχύνονθ οἱ ταῦτα ποιοῦντες οὔ τε τὴν γῆν πατρίδ οὖσαν , ἐφ ἧς ἕστασαν , οὔ θ ἱερὰ οὔ τε τάφους οὔ τε τὴν μετὰ ταῦτα γενησομένην αἰσχύνην ἐπὶ τοιούτοις ἔργοις ·
οὕτως ἔκφρονας , ὦ ἄνδρες Ἀθηναῖοι , καὶ παραπλῆγας τὸ δωροδοκεῖν ποιεῖ .
ὑμᾶς οὖν , ὑμᾶς εὖ φρονεῖν δεῖ τοὺς πολλούς , καὶ μὴ ἐπιτρέπειν τὰ τοιαῦτα , ἀλλὰ κολάζειν δημοσίᾳ .
καὶ γὰρ ἂν καὶ ὑπερφυὲς εἴη , εἰ κατὰ μὲν τῶν Ὀλυνθίους προδόντων πολλὰ καὶ δείν ἐψηφίσασθε , τοὺς δὲ παρ ὑμῖν αὐτοῖς ἀδικοῦντας μὴ κολάζοντες φαίνοισθε .
λέγε τὸ ψήφισμα τὸ περὶ τῶν Ὀλυνθίων .
ταῦθ ὑμεῖς , ὦ ἄνδρες δικασταί , ὀρθῶς καὶ καλῶς πᾶσιν Ἕλλησι καὶ βαρβάροις δοκεῖτ ἐψηφίσθαι κατ ἀνδρῶν προδοτῶν καὶ θεοῖς ἐχθρῶν .
ἐπειδὴ τοίνυν τὸ δωροδοκεῖν πρότερον τοῦ τὰ τοιαῦτα ποιεῖν ἐστι καὶ δι ἐκεῖνο καὶ τάδε πράττουσί τινες , ὃν ἄν , ὦ ἄνδρες Ἀθηναῖοι , δωροδοκοῦντ ἴδητε , τοῦτον καὶ προδότην εἶναι νομίζετε .
εἰ δ ὁ μὲν καιρούς , ὁ δὲ πράγματα , ὁ δὲ στρατιώτας προδίδωσιν , ὧν ἂν ἕκαστος , οἶμαι , κύριος γένηται , ταῦτα διαφθείρει 0 1 2 ·
μισεῖν δ ὁμοίως τοὺς τοιούτους πάντας προσήκει .
ἔστι δ ὑμῖν , ὦ ἄνδρες Ἀθηναῖοι , περὶ τούτων μόνοις τῶν πάντων ἀνθρώπων οἰκείοις χρῆσθαι παραδείγμασι , καὶ τοὺς προγόνους , οὓς ἐπαινεῖτε δικαίως , ἔργῳ μιμεῖσθαι .
καὶ γὰρ εἰ μὴ τὰς μάχας μη δὲ τὰς στρατείας μη δὲ τοὺς κινδύνους , ἐν οἷς ἦσαν ἐκεῖνοι λαμπροί , συμβαίνει καιρός , ἀλλ ἄγεθ ἡσυχίαν ὑμεῖς ἐν τῷ παρόντι , ἀλλὰ τό γ εὖ φρονεῖν αὐτῶν μιμεῖσθε 0 .
τούτου γὰρ πανταχοῦ χρεία , καὶ οὐδέν ἐστι πραγματωδέστερον οὐ δ ὀχληρότερον τὸ καλῶς φρονεῖν τοῦ κακῶς , ἀλλ ἐν τῷ ἴσῳ χρόνῳ νυνὶ καθήμενος ὑμῶν ἕκαστος , ἂν μὲν ἃ χρὴ γιγνώσκῃ περὶ τῶν πραγμάτων καὶ ψηφίζηται , βελτίω τὰ κοινὰ ποιήσει τῇ πόλει καὶ ἄξια τῶν προγόνων πράξει , ἂν δ ἃ μὴ δεῖ , φαυλότερα , καὶ ἀνάξια τῶν προγόνων ποιήσει 0 .
τί οὖν ἐκεῖνοι περὶ τούτων ἐφρόνουν ;
ταυτὶ λαβὼν ἀνάγνωθι , γραμματεῦ ·
δεῖ γὰρ ὑμᾶς ἰδεῖν ὅτι ἐπὶ τοῖς τοιούτοις ἔργοις ῥᾳθυμεῖτε , ὧν θάνατον κατεγνώκασιν οἱ πρόγονοι .
στΗλΗ .
ἀκούετ , ὦ ἄνδρες Ἀθηναῖοι , τῶν γραμμάτων λεγόντων Ἄρθμιον τὸν Πυθώνακτος τὸν Ζελείτην ἐχθρὸν εἶναι καὶ πολέμιον τοῦ δήμου τοῦ Ἀθηναίων καὶ τῶν συμμάχων αὐτὸν καὶ γένος πᾶν 0 .
ὅτι τὸν χρυσὸν τὸν ἐκ τῶν βαρβάρων εἰς τοὺς Ἕλληνας ἤγαγεν .
οὐκοῦν ἔστιν , ὡς ἔοικεν , ἐκ τούτων ἰδεῖν ὅτι οἱ πρόγονοι μὲν ὑμῶν , ὅπως μη δ ἄλλος ἀνθρώπων μηδεὶς ἐπὶ χρήμασι μηδὲν ἐργάσεται κακὸν τὴν Ἑλλάδα , ἐφρόντιζον , ὑμεῖς δ οὐ δὲ τὴν πόλιν αὐτὴν ὅπως μηδεὶς τῶν πολιτῶν ἀδικήσει προορᾶσθε .
νὴ Δί , ἀλλ ὅπως ἔτυχεν ταῦτα τὰ γράμμαθ ἕστηκεν .
ἀλλ ὅλης οὔσης ἱερᾶς τῆς ἀκροπόλεως ταυτησὶ καὶ πολλὴν εὐρυχωρίαν ἐχούσης , παρὰ τὴν χαλκῆν τὴν μεγάλην Ἀθηνᾶν ἐκ δεξιᾶς ἕστηκεν , ἣν ἀριστεῖον ἡ πόλις τοῦ πρὸς τοὺς βαρβάρους πολέμου , δόντων τῶν Ἑλλήνων τὰ χρήματα ταῦτα , ἀνέθηκεν .
τότε μὲν τοίνυν οὕτω σεμνὸν ἦν τὸ δίκαιον καὶ τὸ κολάζειν τοὺς τὰ τοιαῦτα ποιοῦντας ἔντιμον , ὥστε τῆς αὐτῆς ἠξιοῦτο στάσεως τό τ ἀριστεῖον τῆς θεοῦ καὶ αἱ κατὰ τῶν τὰ τοιαῦτ ἀδικούντων τιμωρίαι 0 ·
νῦν δὲ γέλως , ἄδεια , εἰ μὴ τὴν ἄγαν ταύτην ἐξουσίαν σχήσετε νῦν ὑμεῖς 0 .
νομίζω τοίνυν ὑμᾶς , ὦ ἄνδρες Ἀθηναῖοι , οὐ καθ ἕν τι μόνον τοὺς προγόνους μιμουμένους ὀρθῶς ἂν ποιεῖν , ἀλλὰ καὶ κατὰ πάνθ ὅσ ἔπραττον ἐφεξῆς .
ἐκεῖνοι τοίνυν , ὡς ἅπαντες εὖ οἶδ ὅτι τὸν λόγον τοῦτον ἀκηκόατε , Καλλίαν τὸν Ἱππονίκου ταύτην τὴν ὑπὸ πάντων θρυλουμένην εἰρήνην πρεσβεύσαντα , ἵππου μὲν δρόμον ἡμέρας πεζῇ μὴ καταβαίνειν ἐπὶ τὴν θάλατταν βασιλέα , ἐντὸς δὲ Χελιδονίων καὶ Κυανέων πλοίῳ μακρῷ μὴ πλεῖν , ὅτι δῶρα λαβεῖν ἔδοξε πρεσβεύσας , μικροῦ μὲν ἀπέκτειναν , ἐν δὲ ταῖς εὐθύναις πεντήκοντ ἐπράξαντο τάλαντα .
καίτοι καλλίω ταύτης εἰρήνην οὔ τε πρότερον οὔ θ ὕστερον οὐδεὶς ἂν εἰπεῖν ἔχοι πεποιημένην τὴν πόλιν .
ἀλλ οὐ τοῦτ ἐσκόπουν .
τούτου μὲν γὰρ ἡγοῦντο τὴν αὑτῶν ἀρετὴν καὶ τὴν τῆς πόλεως δόξαν αἰτίαν εἶναι , τοῦ δὲ προῖκ ἢ μὴ τὸν τρόπον τοῦ πρεσβευτοῦ 0 ·
τοῦτον οὖν δίκαιον ἠξίουν παρέχεσθαι καὶ ἀδωροδόκητον τὸν προσιόντα τοῖς κοινοῖς .
ἐκεῖνοι μὲν τοίνυν οὕτως ἐχθρὸν ἡγοῦντο τὸ δωροδοκεῖν καὶ ἀλυσιτελὲς τῇ πόλει , ὥστε μή τ ἐπὶ πράξεως μηδεμιᾶς μή τ ἐπ ἀνδρὸς ἐᾶν γίγνεσθαι ·
ὑμεῖς δ , ὦ ἄνδρες Ἀθηναῖοι , τὴν αὐτὴν εἰρήνην ἑορακότες τὰ μὲν τῶν συμμάχων τῶν ὑμετέρων τείχη καθῃρηκυῖαν , τὰς δὲ τῶν πρέσβεων οἰκίας οἰκοδομοῦσαν , καὶ τὰ μὲν τῆς πόλεως κτήματ ἀφῃρημένην , τούτοις δ ἃ μη δ ὄναρ ἤλπισαν πώποτε κτησαμένην , οὐκ αὐτοὶ τούτους ἀπεκτείνατε , ἀλλὰ κατηγόρου προσδεῖσθε , καὶ λόγῳ κρίνεθ ὧν ἔργῳ τ ἀδικήματα πάντες ὁρῶσιν .
οὐ τοίνυν τὰ παλαί ἄν τις ἔχοι μόνον εἰπεῖν καὶ διὰ τούτων τῶν παραδειγμάτων ὑμᾶς ἐπὶ τιμωρίαν παρακαλέσαι ·
ἀλλ ἐφ ὑμῶν τουτωνὶ τῶν ἔτι ζώντων πολλοὶ δίκην δεδώκασιν , ὧν ἐγὼ τοὺς μὲν ἄλλους παραλείψω , τῶν δ ἐκ πρεσβείας , ἣ πολὺ ταύτης ἐλάττω κακὰ τὴν πόλιν εἴργασται , θανάτῳ ζημιωθέντων ἑνὸς ἢ δυοῖν ἐπιμνησθήσομαι .
καί μοι λέγε τουτὶ τὸ ψήφισμα λαβών .
κατὰ τουτὶ τὸ ψήφισμ , ὦ ἄνδρες Ἀθηναῖοι , τῶν πρέσβεων ἐκείνων ὑμεῖς θάνατον κατέγνωτε , ὧν εἷς ἦν Ἐπικράτης , ἀνήρ , ὡς ἐγὼ τῶν πρεσβυτέρων ἀκούω , σπουδαῖος καὶ πολλὰ χρήσιμος τῇ πόλει , καὶ τῶν ἐκ Πειραιῶς καταγαγόντων τὸν δῆμον καὶ ἄλλως δημοτικός .
ἀλλ ὅμως οὐδὲν αὐτὸν ὠφέλησε τούτων , δικαίως ·
οὐ γὰρ ἐφ ἡμισείᾳ χρηστὸν εἶναι δεῖ τὸν τὰ τηλικαῦτα διοικεῖν ἀξιοῦντα , οὐ δὲ τὸ πιστευθῆναι προλαβόντα παρ ὑμῶν εἰς τὸ μείζω δύνασθαι κακουργεῖν καταχρῆσθαι , ἀλλ ἁπλῶς μηδὲν ὑμᾶς ἀδικεῖν ἑκόντα .
εἰ τοίνυν τι τούτοις ἄπρακτόν ἐστι τούτων ἐφ οἷς ἐκείνων θάνατος κατέγνωσται , ἔμ ἀποκτείνατ ἤδη .
ἐπειδὴ παρὰ τὰ γράμματα φησὶν ἐπρέσβευσαν ἐκεῖνοι .
καὶ τοῦτ ἔστι τῶν ἐγκλημάτων πρῶτον .
οὗτοι δ οὐ παρὰ τὰ γράμματα 0 ;
οὐ τὸ μὲν ψήφισμα Ἀθηναίοις καὶ τοῖς Ἀθηναίων συμμάχοις , οὗτοι δὲ Φωκέας ἐκσπόνδους ἀπέφηναν 0 ;
οὐ τὸ μὲν ψήφισμα τοὺς ἄρχοντας ὁρκοῦν τοὺς ἐν ταῖς πόλεσιν , οὗτοι δ , οὓς Φίλιππος αὐτοῖς προσέπεμψε , τούτους ὥρκισαν 0 ;
οὐ τὸ μὲν ψήφισμα οὐδαμοῦ μόνους ἐντυγχάνειν Φιλίππῳ , οὗτοι δ οὐδὲν ἐπαύσαντ ἰδίᾳ χρηματίζοντες 0 ;
καὶ ἠλέγχθησάν τινες αὐτῶν ἐν τῇ βουλῇ οὐ τ ἀληθῆ ἀπαγγέλλοντες .
οὗτοι δέ γε κ ἀν τῷ δήμῳ 0 .
καὶ ὑπὸ τοῦ 0 ;
τοῦτο γάρ ἐστι τὸ λαμπρόν ·
ὑπ αὐτῶν τῶν πραγμάτων ·
οἷς γὰρ ἀπήγγειλαν οὗτοι , πάντα δήπου γέγονεν τ ἀναντία .
οὐ δ ἐπιστέλλοντες φησὶ τ ἀληθῆ .
οὐκοῦν οὐ δ οὗτοι 0 .